अनिल कपूर के साथ उन्होंने तकरीबन बीस फ़िल्मों में काम किया जिनमें से अधिकतर फ़िल्में सुपरहिट साबित हुईं। रिलेशनशिप की बात करें तो माधुरी का नाम अनिल कपूर से लेकर संजय दत्त तक के साथ जुड़ा। अनिल के साथ ‘राम लखन’ के दौरान तो संजय के साथ ‘साजन’ फ़िल्म के समय माधुरी की नजदीकियां बढ़ीं लेकिन, संजय से उनका यह रिश्ता कुछ ही समय चल सका और बाद में टाडा मामले में संजय दत्त के जेल जाने के बाद माधुरी ने उनसे दूरी बना ली। माधुरी सिर्फ इंडिया ही नहीं पाकिस्तान में भी काफी फेमस हैं। जब बॉर्डर पर ज़ंग छिड़ी थी तो पाकिस्तानियों ने कहा था कि हम कश्मीर छोड़ देंगे अगर तुम हमें माधुरी दीक्षित दे दो। ज़ाहिर है यह मज़ाक में ही कहा गया होगा लेकिन, इससे माधुरी के प्रति उनकी दीवानगी साफ देखी जा सकती है। माधुरी के अभिनय और हुस्न के कायल पूरी दुनिया में हैं। फेमस चित्रकार एमएफ हुसैन साहब तो माधुरी के इतने मुरीद थे कि उन्होंने माधुरी को लेकर एक फ़िल्म ‘गजगामिनी’ तक बना दी थी।